Melodi Grand Prix 1990

Melodi Grand Prix 1990 var den 30. utgåva av Melodi Grand Prix, Noregs nasjonale uttaking til Eurovision Song Contest. Ti finalistar kjempa i finalen 24. mars 1990 som blei arrangert på Hotel Royal Christiania i Oslo. Vinnarlåten blei «Brandenburger Tor», skriven og framført av Ketil Stokkan. Han representerte Noreg i den internasjonale finalen i Zagreb, der «Brandenburger Tor» kom på delt 21. og siste plass med 8 poeng. Dette var Noregs sjuande sisteplass i tevlinga.

 Sendinga 
Som året før droppa NRK ei open tevling, men inviterte i staden musikkbransjen til å sende inn bidrag og artistar. 96 låtar kom inn, og ti av dei blei tekne ut til finalen. Utvalsjuryen bestod av Leif Erik Forberg, Stig Holmer, Jon Ola Sand, Odd Arvid Strømstad og Pål Veiglum. 

Finalen blei arrangert laurdag 24. mars 1990 på det nyrenoverte Hotel Royal Christiania i Oslo. Leif Erik Forberg var programleiar, og melodiane blei akkompagnerte av eit husorkester under leiing av Pete Knutsen.

Fleire kjende andlet stilte til start, mellom anna Ketil Stokkan, Rune Rudberg, Tor Endresen og Jahn Teigen. Sistnemnde overraska alle med å ha Carola og eks-kona Anita Skorgan som koristar til songen «Smil».

I første runde røysta sju jurygrupper på alle bidraga og las opp dei fem bidraga dei ville ha vidare til superfinalen i tilfeldig rekkjefølgje. Plassering og poengsummar blei ikkje offentleggjort. Dei fem beste gjekk vidare til superfinalen, der startrekkjefølgja blei avgjort ved at artistane trekte lodd. Startrekkjefølgja i superfinalen var melodi B, G, A, I og J.

Etter ei rask røysting vann Ketil Stokkan sin andre siger i Melodi Grand Prix. Han fekk ein pengepremie på 50 000 kroner for sigeren og representerte Noreg i den internasjonale finalen i Zagreb 5. mai.

 Resultat 

 Første runde 
 Nr.  Tittel  Artist  Komponist Tekstforfattar Status  A  «Brandenburger Tor»  Ketil Stokkan  Ketil Stokkan  Vidare  B  «Sarah»  Stein Hauge og Twilight  Are Selheim  Vidare  C  «Caballero»  Kai F. Kiil  Kai F. Kiil Sverri Dahl Ute  D  «Ciao amore»  Bente Lind  Nick Borgen  Ute  E  «Østenfor sol»  Damer & Herrer  Svein Gundersen Stig Nilsson Ute  F  «Faren over»  Magne Høyland  Bjarne Bårdstu og Bård U. Svendsen  Ute  G  «En dag vil friheten seire»  Liv Ingund Nygård   Liv Ingund Nygård Vidare H  «Varme overalt»  Rune Rudberg  Nick Borgen Rune Rudberg Ute  I  «Smil»  Jahn Teigen   Nora Buraas Ove Borøchstein Vidare  J  «Café le swing»  Tor Endresen  Robert Morley Eva Jansen og Finn Jansen Vidare 

 Superfinale 
 Nr.  Tittel  Artist  Komponist Tekstforfattar Poeng  Plass  A  «Brandenburger Tor»  Ketil Stokkan  Ketil Stokkan   355  1  B  «Sarah»  Stein Hauge og Twilight  Are Selheim   265  4  G  «En dag vil friheten seire»  Liv Ingund Nygaard   Liv Ingund Nygaard  257 5  I  «Smil»  Jahn Teigen   Nora Buraas Ove Borøchstein  316  2  J  «Café le swing»  Tor Endresen  Robert Morley Eva Jansen og Finn Jansen   312  3 

 Røysting  
Fem av melodiane gjekk vidare til superfinalen. Det var sju juryar med fem personar i kvar, og kvar jurymedlem gav 6, 7, 8, 10 og 12 til dei fem finalistane. De to første juryane bestod av presse- og bransjefolk, mens dei fem siste bestod av vanlege folk frå landets fem regionar. Alle var på plass i atriet på Hotel Royal Christiana.

Nr.TittelJury 1  Jury 2  Sørlandet  Vestlandet  Austlandet Midt-Noreg  Nord-Noreg  TotaltA «Brandenburger Tor»  52  36  56  44  60  53  54  355B «Sarah»  48  43  32  35  34  33  40  265G «En dag vil friheten seire»  32  40  34  46  38  35  32   257I «Smil»  37  60  44  38  39  48  50  316J «Café le swing»  46  36  49  52  44  46  39  312

 Hendingar 
Som året før droppa NRK ei open tevling, men inviterte i staden NOPA, musikkprodusentar og plateselskap til å sende inn bidrag og artistar. Responsen var mager, og fleire bransjefolk gjekk ut mot ordninga og meinte Melodi Grand Prix var «utan truverd» og «for kjedeleg».Thurmann-Nielsen, Anne (21. februar 1990). «'Grand Prix uten troverdighet'». Verdens Gang. s. 32. Til slutt kom berre 96 låtar inn, og ti av dei blei tekne ut til finalen. Utvalsjuryen bestod av programleiaren Leif Erik Forberg, Stig Holmer (NRK radio), Jon Ola Sand, Odd Arvid Strømstad og Pål Veiglum som var regissør for sendinga. 

NRK hadde òg store problem med å få tak i artistar til tevlinga. Blant anna avslo Karoline Krüger og Sigvart Dagsland tilbodet om å framføre «Østenfor sol». «Feilen er at de fleste stiller med Grand Prix-musikk, ikke popmusikk. Da blir det lett en begravelse for artistens fremtidige karriere.» sa Petter Singsaas i PolyGram.

Det blei også reist kritikk mot NRK for at dei valde å halde finalen på eit hotell. Det var plass til 500 publikummarar, og dei måtte kjøpe middag og showbillett for å få sitte i atriet.NTB Tekst (21. februar 1990). «Teigen veteran i norsk Melodi Grand Prix-finale på Oslo-hotell». Norsk Telegrambyrå. Under sendinga kunne tv-sjåarane tydeleg høyre prating og klirring i bestikk, asjettar og glas frå gjestene. Servitørane gjekk også mellom borda og skugga for kameraa og scenen fleire gonger undervegs.«Melodi Grand Prix 1990 – norsk finale». Norsk rikskringkasting. 24. mars 1990. Besøkt 2. august 2016. NRK forklarte valet med plassmangel på NRK Marienlyst, og at ein ønskte å skape ei «Las Vegas-stemning».Thurmann-Nielsen, Anne (21. februar 1990). «Hotellfeber i NRK». Verdens Gang. s. 32.

Den store slageren dette året blei Tor Endresens «Café le swing», og songen la grunnlaget for Endresen sitt nasjonale gjennombrot. Låten låg på Norsktoppen i fleire veker.«Norsktoppen-lister 1989–1990». Besøkt 2. august 2016. Han vann også prisen Best på Norsktoppen for «Radio Luxembourg» som han deltok med i Melodi Grand Prix 1992.Kjølleberg (Even). «Norsktoppen fra 1992». Norsk rikskringkasting. Besøkt 2. august 2016. I januar 1993 blei Endresen også kåra til den beste norsktopp-artisten gjennom tidene.Østbø, Stein (24. januar 1993). «Tidenes norsktopp-artist!». Verdens Gang. s. 49–50.

Den norske finalen blei sett av 75 prosent av alle nordmenn over 15 år, ifølgje ei telefonundersøking utført for VG.Haugstad, Børre (26. mars 1990). «GP – en stor seersuksess». Verdens Gang. s. 40.

 Fotnotar 

Kategori:Melodi Grand Prix
Kategori:Melodi Grand Prix 1990-songar
Kategori:Hendingar i 1990
Kategori:1990 i Noreg